CELEX: 62013CN0456
Language: ro
Date: 2013-08-09 00:00:00
Title: Cauza C-456/13 P: Recurs introdus la 9 august 2013 de T & L Sugars Ltd, Sidul Açúcares și Unipessoal Lda împotriva Hotărârii Tribunalului (Camera a cincea) din 6 iunie 2013 în cauza T-279/11, T & L Sugars Ltd, Sidul Açúcares și Unipessoal Lda/Comisia Europeană

9.11.2013   
            
            
               RO
            
            
               Jurnalul Oficial al Uniunii Europene
            
            
               C 325/16
            
         Recurs introdus la 9 august 2013 de T & L Sugars Ltd, Sidul Açúcares și Unipessoal Lda împotriva Hotărârii Tribunalului (Camera a cincea) din 6 iunie 2013 în cauza T-279/11, T & L Sugars Ltd, Sidul Açúcares și Unipessoal Lda/Comisia Europeană
   (Cauza C-456/13 P)
   2013/C 325/27
   Limba de procedură: engleza
   
      Părțile
   
   
      Recurente: T & L Sugars Ltd, Sidul Açúcares și Unipessoal Lda (reprezentanți: D. Waelbroeck, avocat, și D. Slater, Solicitor)
   
      Celelalte părți din procedură: Comisia Europeană, Consiliul Uniunii Europene, Republica Franceză.
   
      Concluziile recurentelor
   
   Recurentele solicită Curții:
   
               —
            
            
               declararea prezentului recurs ca fiind admisibil și fondat;
            
         
               —
            
            
               anularea hotărârii Tribunalului din 6 iunie 2013 în cauza T-279/11 (denumită în continuare „hotărârea atacată”) în măsura în care aceasta respinge ca inadmisibilă acțiunea recurentelor și motivele de nelegalitate ale acesteia;
            
         
               —
            
            
               trimiterea cauzei la Tribunal în vederea rejudecării pe fond;
            
         
               —
            
            
               obligarea Comisiei la plata tuturor cheltuielilor de judecată efectuate în fața Curții de Justiție.
            
         
      Motivele și principalele argumente
   
   Recurentele prezintă următoarele motive în susținerea recursului:
   
               1.
            
            
               Tribunalul a săvârșit o eroare de drept prin faptul că a concluzionat că regulamentele atacate conțin măsuri de punere în aplicare în sensul articolului 263 alineatul (4) TFUE;
            
         
               2.
            
            
               Tribunalul a săvârșit o eroare de drept prin faptul că a concluzionat că Regulamentul nr. 393/2011 (1) nu le privea pe recurente în mod individual;
            
         
               3.
            
            
               Tribunalul a săvârșit o eroare de drept prin faptul că a respins excepția de nelegalitate ca urmare a motivelor invocate la punctele 1 și 2 de mai sus.
            
         În consecință, recurentele solicită Curții (i) anularea hotărârii atacate în măsura în care aceasta declară inadmisibilă acțiunea în anulare și respinge excepția de nelegalitate și (ii) trimiterea cauzei la Tribunal spre rejudecare.
   
      (1)  Regulamentul de punere în aplicare (UE) nr. 393/2011 al Comisiei din 19 aprilie 2011 de fixare a coeficienților de alocare pentru eliberarea licențelor de import pentru care s-au depus cereri în perioada 1-7 aprilie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe.
   OJ L 104, p. 39